צחי וייספלד

צַחִי וַייְסְפֵלְד (נולד ב-1971) הוא יזם היי-טק ישראלי, אשר מכהן מאז שנת 2019 כסגן נשיא באינטל העולמית והמנהל הכללי של אינטל איגנייט – תוכנית גלובלית לצמיחת סטרט-אפים מבית אינטל<ref></ref>.
החזיק בכמה משרות ניהוליות במיקרוסופט, בהן מנהל התכנית הגלובלית של החברה לסטרט-אפים, וכן כחבר הנהלה במרכז המו"פ של מיקרוסופט בישראל<ref></ref>.

== ביוגרפיה ==
צחי וייספלד נולד בחולון. אמו, אניטה וייספלד, זכתה בפרס קפלן עבור פעילותה כאחות ומנהלת מחוז מרכז בשירותי בריאות כללית<ref name=":0"></ref><ref></ref>. אביו של וייספלד, יוסף, היה מנהלה ובעליה של חברת י. וייספלד המכון לבדיקות לא הורסות (Non-Destructive Testing).
וייספלד למד בבית הספר [https://ksharet.org.il/ תיכון קריית שרת] בחולון, ושירת בצה"ל בחטיבת תכנון כוח-אדם.

קיבל תואר ראשון בכלכלה בהצטיינות מאוניברסיטת תל אביב, ותואר שני במנהל עסקים (MBA) בתוכנית קלוג-רקנאטי של אוניברסיטת תל אביב ואוניברסיטת נורת'ווסטרן.

וייספלד נשוי ואב לשלושה ילדים.

== קריירה עסקית ==
בתחילת דרכו עבד וייספלד כיועץ אסטרטגי בחברת שלדור ובשנת 1991 הצטרף לסוכנות הפרסום טמיר כהן (JWT).
ב־1995, לאחר רצח יצחק רבין, המשרד הקים עמוד זיכרון לראש הממשלה, שלימים הפך לפורטל התוכן "נטקינג" (NetKing), שהיה הפורטל השני בגודלו בישראל באותם ימים, והציע שירותים כמו מבזקי חדשות, אינדקס אתרים, פורומים וחדרי צ'אט. וייספלד ניהל את "נטקינג" מטעם טמיר כהן, והחברה הקימה את האתרים הראשונים של חברות גדולות בישראל, לרבות מיקרוסופט.

בשנת 1998 הצטרף וייספלד למיקרוסופט, שגייסה אותו כדי להקים את פורטל התוכן MSN שהושק בשנת 1999, בשיתוף אינטרנט זהב<ref name="Yin"></ref>.
בשנת 2000 עברו וייספלד ומשפחתו לארצות הברית, בעקבות הצטרפותו לחברת התוכנה הישראלית קומטאץ'<ref name="Yin"></ref>.
לאחר התפוצצות בועת הדוט-קום הצטרף וייספלד ל-M-Systems, שהייתה חלוצה בפיתוח דיסק און קי וכיהן כסגן נשיא וכמנהל אזור אמריקה, עד שהחברה נרכשה בשנת 2006 על ידי SanDisk<ref></ref><ref></ref>.
בשנת 2007 הצטרף כסגן נשיא לשיווק ואסטרטגיה לחברת מודו, שבשנת 2011 נמכרו הפטנטים שלה לגוגל<ref></ref>.
לאחר עזיבתו את מודו, הקים וייספלד עם עובדי מודו נוספים את חברת מינטיגו למודיעין שיווקי<ref></ref>, שנרכשה בשנת 2019 על ידי אנפלאן (Anaplan)<ref></ref>.

בשנת 2010 חזר וייספלד למיקרוסופט כדירקטור לאסטרטגיה ופיתוח עסקי במרכז המו"פ של מיקרוסופט בישראל.
במסגרת תפקידו, עסק בטיפוח והעמקת הקשרים של מיקרוסופט עם חברות סטארט-אפ ועם קרנות הון סיכון, וכן בחיפוש ובאפיון תחומי פיתוח אסטרטגיים חדשים עבור מרכז המו"פ בישראל<ref></ref>.
בשנת 2012 וייספלד ייסד את תוכנית האצת הסטרט-אפים של מיקרוסופט בישראל, שלאחר מכן הורחבה לתשע תוכניות גלובליות, בין היתר, בסיאטל, לונדון, פריז, ברלין, בנגלור, שנגחאי, בייג'ינג וסידני<ref></ref>.
במהלך כהונתו פתחה מיקרוסופט 9 מאיצים<ref></ref>.
המודל שפותח על ידי וייספלד כלל תוכנית בת ארבעה חודשים שבמהלכה קיבלו הסטרט-אפים המשתתפים סיוע ממוקד בפיתוח המוצר או השירות המוצע על-ידם והתאמתם לשוק הגלובלי<ref>[https://www.timesofisrael.com/microsoft-to-bring-start-up-nation-to-the-next-level/ Microsoft to bring Start-up Nation to the next level]</ref>.

בשנת 2014 ציין Business Insider את וייספלד כאחד מהישראלים המשפיעים ביותר על תעשיית ההיי-טק העולמית<ref name=":1"></ref>.

ביוני 2017 מונה להוביל את Microsoft for Start Ups בעולם, וניהל את הקשרים של מיקרוסופט עם חברות הזנק ב-110 מדינות. בתפקיד זה ניהל גם את תוכנית BizSpark העולמית, את Microsoft Scaleup, ותוכניות נוספות לסטרט-אפים בשלבים מתקדמים יותר. Microsoft for Start Ups הובילה גם שיתופי פעולה עם 200 תוכניות האצה ב-47 מדינות, בשיתוף עם זרוע ההשקעות של החברה<ref></ref><ref></ref>.

בשנת 2019 הצטרף לאינטל כמקים והמנהל הגלובלי של אינטל איגנייט (Intel Ignite), תוכנית האצת הסטרט-אפים של החברה<ref></ref>.
וייספלד הוביל את פעילותה של התכנית בשנתה הראשונה בישראל, ולאחר מכן סייע בהקמת התכנית בערים נוספות בעולם, לרבות במינכן ובאוסטין<ref></ref>.
התכנית, בת 12 שבועות, מציעה ליווי והדרכה לסטרט-אפים בשלבי גיוס ראשונים בתחומים מגוונים, וכן מאפשרת להם גישה למומחים עולמיים מטעם אינטל, כמו גם לידע וללקוחות של החברה. בשונה מתוכניות האצה אחרות, אינטל איגנייט אינה דורשת מהסטרט-אפים מניות או תשלום עבור השתתפותם בתוכנית<ref>[https://www.geektime.com/intel-ignite-launches-in-usa-germany/ Following success in Israel, Intel duplicates accelerator program in Germany and Texas]</ref>.

==קישורים חיצוניים==
* 
* 
* 

==הערות שוליים==

 

קטגוריה:מנכ"לים ישראלים
קטגוריה:בוגרי אוניברסיטת תל אביב
קטגוריה:בוגרי תיכון קריית שרת
קטגוריה:יזמי היי-טק ישראלים
קטגוריה:עובדי מיקרוסופט
קטגוריה:עובדי אינטל
קטגוריה:יועצים ישראלים
קטגוריה:ישראלים שנולדו ב-1971